Hopen meteorologiske stasjon

Hopen meteorologiske stasjon, tidligere Hopen Radio, er en meteorologisk stasjon på Hopen på Svalbard. Stasjonen ligger ca. 7 kilometer nord for øyas sydspiss og utgjør den østligste faste bosetning på Svalbard.

Stasjonen drives av Meteorologisk institutt og er helårlig bemannet med fire personer, som er engasjert for et halvt år av gangen. Stasjonen består av flere bygninger, helikopterlandingsplass, flere store antenner og anlegg for strøm, kloakk og vann. Bygningene eies av Statsbygg.

Kystvakten transporterer forsyninger til Hopen oftest en gang i juli og en gang i september hvert år, blant annet drivstoff til dieselaggregatene som blir pumpet fra kystvaktskipet via en flere hundre meter lang slange. Om vinteren flys forsyninger oftest inn med helikopter.

Referanser

Eksterne lenker
 

Bosetninger på Svalbard
Byggverk på Svalbard
Meteorologiske institusjoner og stasjoner
Meteorologisk institutt